**РЕШЕНИЕ № ПВ –133 -ПР/2013 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал. 1 и ал. 5 от *Закона за опазване на околната среда* (ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони*(Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС, становища от РЗИ Пловдив.

 **Р Е Ш И Х**

**да не се извършва** оценка на въздействието върху околната среда за

**инвестиционно предложение**: **“Изгражадане на два броя стопански сгради – за прибиране на около 100 броя животни (телета) и за обслужващ персонал”**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**местоположение**: имот № 173003, в землището на с. Михилци, Община Хисаря.

**Възложител: Я. Чолаков**

**Характеристика на инвестиционното предложение /ИП/:**

С инвестиционното предложение се предвижда изграждане на два броя стопански сгради – за прибиране на крави (телета) и за обслужващия персонал. Ще се отглеждат свободно, пасищно до 100 броя животни, като единствено през зимата, за около 3-4 месеца ще се прибират в стопанските постройки. Сградите ще бъдат със застроена площ 360 кв.м. и 45 кв.м. Формираната през зимните месеци торова маса ще се събира в същия имот в изолирано водонепропускливо торохранилище с бетонови под и стени и след угниване ще се използва за наторяване на земеделски земи.

За бъдещия обект ще се използва налична инфраструктура след изпълнение на необходимите връзки:

Пътна – ще се използува съществуващ полски път, намиращ се в близост до имота.

Водоснабдяване на бъдещия обект ще се извършва от ВиК мрежата на с.Михилци. Електроснабдяване – след присъединяване към минаващия наблизо електропровод.

Заустване на отпадните води от битово - фекален характер - във водоплътна безотточна яма.

Инвестиционното предложение /ИП/ попада в обхвата на т. 1, буква “д“ от Приложение № 2 на Закона за опазване на околната среда / ДВ.бр.91 /2002 год./ и чл.2 ал.1, т. 1 от Наредбата за ОС.

Площадката на ИП **не попада** в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG 0000429 „Река Стряма”, включена в списъка на защитените зони за опазване на природните местообитания и на дивата флора и фауна, приета с решение на министерски съвет № РД-122/02.03.3007г. (ДВ бр.21/2007г.). Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху видовете, предмет на опазване в защитената зона.

 **мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Инвестиционното предложение предвижда животните да се отглеждат пасищно и на затворено само през зимните месеци. Ще се отглеждат телета, порода „Херифорд”, които са месодайна порода. При реализацията на инвестиционното предложение се предвиждат следните процеси: хранене – оборно и пасищно, поене от водопойно корито, почистване – механизирано.

В хода на строителството и експлоатацията на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.

* Не се налага промяна на съществуващата или изграждане на нова пътна инфраструктура.
* Не се очаква замърсяване на околната среда, което да е над определените норми за допустими емисии по отношение на атмосферния въздух, почвите, водите и шума.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Имот № 173003, землище на с. Михилци, община Хисаря. Имотът е с НТП – нива и със съседни имоти - ниви, полски път и общинско дере.

* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.
* Инвестиционното предложение ще се осъществи извън границите на защитени територии, съгласно Закона за защитените територии.
* Не се очаква засягане на качествата и регенеративната способност на природните ресурси в района.

 **III. Способността за асимилация на екосистемата в естествената околна среда**:

* Естеството на развиваната на площадката дейност не предполага емисии във води, въздух и почви, включително генериране на шум и отпадъци, в количества, които да окажат пряко или косвено негативно въздействие върху ключови елементи на зоната, респективно върху видовете, предмет на опазване.
* Реализирането на инвестиционното предложение не дава основания за предположения за кумулиране на такива въздействия, които да окажат значително безпокойство на видовете животни, предмет на опазване в зоната, което да доведе до негативни изменения в структурата и функциите на популациите им.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 6973/03.12.2013 г. РЗИ- Пловдиве определила липсата на здравен риск при реализация на инвестиционното намерение.

 **V. Обществен интерес към предложението за строителство, дейности или технологии :**

 Възложителят е уведомил за своето инвестиционно предложение кметовете на Община Хисаря и с. Михилци, както и засегнатото население чрез обява на информационно табло. Извършено е уведомяването по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**При спазване на следното условие:**

Обектът да се експлоатира само при наличието на договор за предаване на труповете на умрелите животни в екарисаж.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**ТАМЕР БЕЙСИМОВ 09.12. 2013г.**

*Директор на РИОСВ - Пловдив*